**CAIET DE SARCINI**

***privind achiziţia de servicii de formare profesională***

1. **Generalităţi**

Prezentul caiet de sarcini defineşte obiectul procesului de achiziţie de servicii de formare profesională pentru organizarea unui curs în domeniul tehnic, respectiv a cursului “**Exploatarea operativă a staţiilor electrice retehnologizate**“,curs cu tematica personalizatăîn domeniul exploatării staţiilor electrice de înaltă tensiune.

Cursul urmăreşte perfecţionarea profesională a unui număr de 194 salariaţi, din cadrul Executiv-ului şi din UnitaţileTeritoriale de Transport ale Companiei (UTT).

Datorită proceselor de retehnologizare, respectiv datorită faptului că sunt în desfăşurare investiţii considerabile pentru retehnologizarea mai multor staţii electrice şi de asemenea dat fiind faptul că în mod constant sunt lansate investiţii noi, a devenit necesară organizarea unor cursuri tehnice specifice, în special a acelora cu tematica personalizată, care răspund nevoilor identificate la nivelul Companiei şi care vizează pregătirea tehnică de specialitate a personalului.

**Clasificare** CPV 80531200-7 – Servicii de formare profesională în domeniul tehnic.

1. **Cerinţe de natura organizatorică**

**Denumire serviciu:** Curs “Exploatarea operativă a staţiilor electrice retehnologizate“

**Domeniul cursului:** Tehnic

**Intervalul de desfăşurare a cursului:** decembrie 2021 – octombrie 2022; intervalele exacte de desfășurare a cursului vor fi stabilite de comun acord cu furnizorul declarat câştigător, în funcţie de disponibilitatea participanţilor, de posibilitatea constituirii grupelor de curs și de contextul epidemiologic la momentul organizarii seriilor de curs.

Planificarea seriilor de curs şi a intervalelor exacte de desfăşurare se vor stabili de comun acord cu furnizorul declarat câştigător, ţinându-se cont de disponibilitatea participanţilor şi de posibilitatea constituirii grupelor de curs.

La realizarea planificării seriilor de curs se va ține cont de restricţiile şi/sau măsurile care ar putea fi luate în vederea asigurării protecţiei şi siguranţei salariaţilor, dar şi a menţinerii continuităţii activităţii, în contextul epidemiologic generat de răspândirea COVID-19.

**Număr zile de curs/ Durata cursului::** 4 zile complete de curs (32 ore) pentru fiecare serie de curs; fiecare serie de curs va începe luni şi se va încheia vineri (orele de curs vor fi distribuite astfel: luni 4 ore, marti-joi 8 ore şi vineri 4 ore)

**Număr nopţi cazare:** 4-6 nopţi, după caz

**Numarul de serii de curs:** cca. 12 serii, câte aprox. 16 pers./serie de curs.

Se precizează faptul că numărul total de persoane poate varia cu pâna la minus 25%, funcție de disponibilitatea participanților la momentul organizării cursului.

**Organizarea seriilor de curs** se va realiza în acele perioade ale anului în care contextul epidemi- ologic o va permite (se va ține cont de restricţiile generate de COVID-19, de necesitatea respectării condiţiilor de siguranţă şi de reglementările şi dispoziţiile legale).

**Cursul va fi trecut în sistem on-line în situatia în care până la jumatatea duratei contractuale cursul nu a putut fi lansat din punct de vedere organizatoric,** ca urmare a existenţei unui context epidemiologic nefavorabil și/sau ca urmare a existenţei unor previziuni nefavorabile d.p.d.v. epidemiologic.

**Număr participanţi:** 194 salariaţi din cadrul Executiv-ului şi a Unităţilor Teritoriale de Transport - UTT (fostele Sucursale de Transport); se precizează faptul că numărul total de persoane poate varia cu până la minus 25%, funcţie de disponibilitatea participanţilor la momentul organizării cursului şi funcţie de necesitatea asigurării continuităţii activităţii operative în cadrul Companiei.

**Locaţia desfăşurării cursului:** se va avea în vedere o locaţie favorabilă din punct de vedere geografic (distanţă rezonabilă faţă de Executiv şi faţă de UTT: UTT Bucureşti, UTT Bacău, UTT Constantă, UTT Craiova, UTT Cluj, UTT Piteşti, UTT Sibiu, UTT Timişoara), propusă de furnizor, de categoria 3\*\*\*.

Locaţia propusă va trebui să îndeplinească condiţiile optime pentru derularea cursului, conform legislaţiei în vigoare în domeniul protecţiei mediului, SSM, PSI şi din punct de vedere al infrastructurii necesare pentru realizarea în bune condiţii a cursului.

**Precizare:** având în vedere restricţiile generate de COVID-19, desfăşurarea cursurilor se va stabili în condiţii de siguranţă, cu respectarea reglementărilor şi dispoziţiilor legale.

Preţul ofertat pentru serviciile de cazare în locaţia propusă va fi mai mic decât preţul de recepţie sau preţul de pe internet pentru locaţia propusă şi nu va depăşi 195 lei/zi/pers. fără TVA (pentru cazare cu m.d. inclus).

Prezentarea ofertei de cazare pentru locaţia de organizare a cursului, propusă de către furnizor, nu presupune obligativitatea acceptării acesteia de către achizitor.

1. **Cerinţe referitoare la oferta de curs**

|  |  |  |
| --- | --- | --- |
| **Nr. crt.** | **Cerinţe pentru furnizorii de servicii de formare profesională** | **Cerinţe minime** |
| **1** | **Ofertantul trebuie să prezinte informaţii referitoare la furnizarea de servicii de formare profesională și la personalul implicat în activităţile de instruire (formator)** | **Condiţii de calificare**1. Ofertantul trebuie să îndeplinească cerințele legale în vigoare pentru desfășurarea activităților de formare profesională. In acest sens ofertantul trebuie să atașeze documente din care sa reiasă codul CAEN 8559 – Alte servicii de învățământ (Certificatul constatator aflat în termenul de valabilitate).2.Lectorul propus de catre furnizor trebuie sa îndeplinească urmatoarele condiții:* Să aibă finalizate studii superioare tehnice: energetică/electrotehnica sau echivalent;
* Să aibă cursuri de specialitate sau cursuri aprofundate în domeniul tematicii cursului, ulterioare studiilor universitare;
* Să dețină certificat de Formator;
* să aibă experienţă, ca lector formator în domeniul tematicii cursului (minimum trei cursuri similare livrate unor salariați din cadrul unor societăți/companii din sectorul energetic)
* să aibă experienţă profesională, ca practician (experienţă practică de lucru\*, exprimată în ani) în domeniul tematicii cursului de cel putin 5 ani;

(\*) prin experienţa profesională practică de lucru se înţelege experienţa de lucru efectiv în unităţi din cadrul SEN, în instalaţii din cadrul SEN, pe contracte şi proiecte de retehnologizare staţii electrice de înaltă tensiune, pe servicii de consultantă tehnică dedicate sectorului energetic etc.Pentru formator se va ataşa CV-ul actualizat şi semnat. Este necesar ca din CV să reiasă în mod clar: locul de muncă actual, locurile de muncă anterioare, pregătirea profesională de specialitate, vechimea şi experienţa în specialitate, experienţa ca lector formator**.**Pentru dovedirea experienţei lectorului propus se vor prezenta: CV cu explicitarea în clar a experienţei solicitate (din care să reiasă cu exactitate numărul de ani de experienţă practică, şi experiența de predare ca lector la cursuri în domeniul exploatării staţiilor electrice) şi documente doveditoare: diplome, certificate, atestate, recomandări, extras REVISAL, adeverinţe semnate de către angajatori, copii contracte (cu anonimizarile necesare) etc.Pe ultima pagină a CV-ului se va menţiona *„Declar pe propria răspundere, sub sancţiunea prevederilor Codului penal, că informaţiile prezentate sunt corecte şi corespund realităţii”.*Pentru îndeplinirea fiecarei condiţii precizate, se vor ataşa documente justificative. |
| **2** | **Furnizorul trebuie să prezinte conţinutul tematic al cursului ofertat şi durata în număr de ore pentru partea teoretică şi partea practică** |  Se va prezenta o listă cu detalii referitoare la conţinutul cursului solicitat Se va prezenta agenda cursului (desfăşurătorul de curs): temele abordate pe zile şi intervale orare**Precizare:** În elaborarea agendei cursului se va avea în vedere necesitatea acordării unei pauze de prânz şi a două pauze de cafea pe durata unei zile de curs |
| **3** | **Prezentarea ofertei financiare** |  Se va preciza în mod clar preţul unitar (preţ curs/pers.) şi preţul total (preţ unitar X nr. pers. participante), cu şi fără TVA**Precizare:** costurile cu prestaţia lectorului, sala de curs, mapa de curs (suportul de curs), coffee break s.a., vor fi înglobate în costul total al serviciilor de instruire. |
| **4** | **Valabilitatea ofertei** |  Se va preciza în mod clar termenul de valabilitate al ofertei; acesta trebuie să fie de minimum 60 de zile |
| **5** | **Furnizorul trebuie să prezinte tipul de documente eliberate la absolvirea cursului (diploma/certificate)** |  Se va prezenta în mod clar documentul pe care il va primi fiecare cursant după absolvirea cu succes a cursului: de ex.: diploma/certificat etc. Se va preciza gradul de recunoaştere al documentelor care atestă absolvirea cursului de către participanţi.  Se va transmite un model de diploma/certificat **Precizare:** Diplomele/certificatele care sunt eliberate doar de către furnizor, nefiind avizate de către alte autorităţi/organisme, vor fi în mod obligatoriu înmânate, în ultima zi de curs, tuturor participanţilor care au absolvit cursul. Înmânarea diplomelor va fi dovedită printr-un proces verbal de înmânare a diplomelor, sub forma unui tabel centralizator cu semnăturile de primire, care va fi transmis achizitorului. Primirea diplomelor de către participanţi reprezintă una dintre condiţiile pentru semnarea de către Achizitor a Procesului Verbal de recepţie a serviciilor de formare profesională prestate de către furnizor.  |
| **6** | **Furnizorul va prezenta detalii cu privire la suportul de curs: conţinut, mediul pe care va fi livrat etc.** |  Se vor oferi detalii cu privire la suportul de curs pe care îl vor primi participanţii; acesta se va livra pe suport de hârtie şi/sau în format electronic (pe stick de memorie, CD sau DVD sau se va transmite pe mail, fiecărui participant, la începutul cursului sau pe parcursul desfăşurării acestuia). |
| **7** | **Furnizorul va prezenta modul în care se va realiza evaluarea cunoştinţelor dobândite la curs** |  Se vor detalia modalităţile de evaluare şi durata evaluării |
| **8** | **Furnizorul va asigura, pe toată perioada derulării cursului, prin personal propriu sau atras, rezolvarea oricăror probleme de ordin administrativ care ar putea fi ridicate de către participanţii la curs** | Se vor oferi detalii cu privire la persoana care va avea responsabilitatea rezolvării oricăror probleme administrative (cazare, program de curs, eliberare facturi de cazare etc.) care pot apărea sau care pot fi ridicate de către participanţii la curs (nume, prenume, funcţie, date de contact) |

1. **Cerinţe cu privire la curs:**

**Cursul va aborda, ca tematica, următoarele subiecte** :

* Scheme de funcţionare ale staţiilor de înaltă tensiune; încadrarea acestora în reţea
* Soluţii constructive ale staţiilor electrice
* Exploatarea şi mentenanţa circuitelor primare
* Întrerupătoare de înaltă tensiune, mecanisme de acţionare; principii de stingere a arcului electric;
* Separatoare şi mecanisme de acţionare, celule compacte şi celule combinate;
* Transformatoare de măsurare;
* Descărcătoare;
* Transformatoare electrice de putere, bobine de compensare, bare colectoare
* Servicii interne de curent alternativ şi servicii interne de curent continuu; exploatarea şi mentenanţa acestora
* Regimuri normale şi anormale în exploatarea instalaţiilor electrice
* Principii de lichidare a avariilor din stațiile electrice de transport
* Tehnologii noi în domeniul energetic

**Cursul trebuie să îndeplinească de asemenea următoarele cerinţe:**

* Să fie interactiv şi bazat pe aspecte practice;
* Să ofere participanţilor soluţii concrete la problemele cu care se confruntă;
* Să ofere participanţilor posibilitatea de a dezbate studii tehnice de caz.

**Remuneraţia şi modul de plată**

Modul de facturare se va stabili prin contractul de prestare a serviciilor de formare profesională, contract care va fi pus la dispoziţie de către C.N.T.E.E. Transelectrica S.A.

Plata către furnizor, pentru serviciile de formare, se va face prin virament bancar, pe baza facturii fiscale emise de către furnizor.

Furnizorul va emite factura fiscală numai după finalizarea fiecărei serii de curs şi numai după recepţia serviciilor de către Achizitor, recepţie care va fi consemnata într-un Proces Verbal de recepţie.

Vor face obiectul recepției și plății numai serviciile efectiv prestate. Factura se va întocmi ținând cont de numărul de participanți și de prețul unitar/participant.

Costurile cu lectorul, sala de curs, suportul de curs, eventualele taxe de examinare, eventualele costuri privind măsurile de siguranţă în contextul epidemiologic generat de Covid-19, taxele de de eliberare diplome/certificate etc. vor fi înglobate în costul total al serviciilor de instruire.

1. **Modalitatea de atribuire a contractului**

Criteriul de atribuire este „**cel mai bun raport calitate – preţ”.**

**Instruirea se va realiza de catre 1 lector** (se va pastra aceelasi lector pentru toate seriile de curs).

**Lectorul (L) –** lector la cursuri de formare profesională pentru domeniul expoatare staţii electrice

Formula de calcul pentru stabilirea punctajului este P+ EL = max. 100 puncte şi se va aplica astfel:

* 30 puncte preţul ofertei (P);
* 70 puncte experienta lectorului(EL); EL = EL1 + EL2, unde:

EL1 reprezintăexperienţa profesională, practică, de lucru, (exprimată în număr ani) ca specialist practician în domeniul exploatării staţii electrice; EL1 max =35 puncte;

EL2 reprezintă experienţa de predare ca lector, la cursuri în domeniul tematicii cursului, livrate salariatilor, respectiv exploatare staţii electrice (exprimată în numar ore de predare) ; EL2 max =35 puncte

**a) Algoritmul de calcul pentru factorul “preţul ofertei”:**

- pentru preţul cel mai scăzut ofertat se acordă punctaj maxim (30 puncte);

- pentru alt preţ (Pn) se va acordă punctaj conform formulei: (Pmin / Pn)x30

**b) Algoritmul de calcul pentru factorul “experienta lectorului EL = EL1 + EL2”:**

**Cuantificarea EL1 -** experienţa profesională, practică, de lucru, (exprimată în număr ani) ca specialist practician în domeniul exploatării staţii electrice

Pentru 5 -10 ani EL1 = 5 puncte

Pentru 10 - 20 ani EL1 = 15 puncte

Pentru 20 - 30 ani EL1 = 25 puncte

Peste 30 de ani EL1 = 35 puncte

**Cuantificarea** EL2 - experienţa de predare ca lector, la cursuri în domeniul tematicii cursului, livrate salariatilor, respectiv exploatare staţii electrice**:**

Pentru 100 – 200 ore EL2 = 5 puncte

Pentru 200 – 300 oreEL2 = 10 puncte

Pentru 200 – 300 oreEL2 = 20 puncte

Peste 300 de ore EL2 = 35 puncte

|  |
| --- |
|  |